Italiano: # Roberto Benso (1939)

Nato a Carrosio, laureato in Scienze Economiche presso l’Università di Genova, Ufficiale degli Alpini, Benso ha lavorato nei settori informatica e organizzazione aziendale, fino ai livelli direttivi. Come scrittore, si è occupato soprattutto di Storia, arte, paesaggio agrario, del genovesato e dell’Oltregiovo. Autore di una quarantina di pubblicazioni in volume e circa settanta saggi e monografie, per molti anni ha diretto la rivista «In Novitate». Nel 2001 è stato tra i vincitori del premio letterario Ignazio Buffa, bandito dall’Accademia Urbense di Ovada; nel 2013 gli è stato assegnato il «Premio Stampa» del Comune di Tassarolo; nel 2014 è risultato tra i finalisti del «Premio Nazionale di Narrativa Alpina – Alpini sempre». Tra il 2015 e il 2016 ha realizzato i documentari filmati San Marino, Insediamento dei Capitani Reggenti e La battaglia di Novi del 15 agosto 1799. Le poesie di Benso, scritte nella parlata di Carrosio, sono raccolte in E föe do ferguò (2023) e sono state ispirate dall’idea di contribuire a salvare la memoria e la cultura di una comunità, che al giorno d’oggi è quasi sparita; al di là dell’evidente interesse etnografico, non di rado Benso, sbrogliando il gomitolo dei suoi ricordi, arriva ad un’autentica intensità lirica, non trascurabile. Ci sembra che le sue poesie stiano a dimostrare come persino nella mente più strutturata dalla consuetudine con la scienza, con la tecnica, e con il pensiero razionale, che ha informato tutta la sua vita, rimane sempre un legame con l’infanzia e con le radici, che non si può mai totalmente ignorare, ma a un certo momento chiede di emergere, di venire allo scoperto.

[1] Nella tradizione del paese, il canto della civetta annunziava la morte di una persona (nota dell’autore).

Ligure: # Roberto Benso (1939)

Nasciuo à Carreuxo, laureou in Sciense Econòmiche à l’Universcitæ di Studdi de Zena, e Offiçiâ di Arpin, o Benso o l’à travaggiou inti settoî Informatica e Organizzaçion Açiendale, scin a-i livelli direçionali. Comme scrittô, o s’é interessou sorvetutto de istöia, arte, paisaggio agraio, de tære de Zena e de l’Otrazovo. Autô de unna quanteña de pubricaçioin in volumme e pöcassæ settanta sazzi e monografie, pe ben ben de anni o l’à diretto a revista «In Novitate». Do 2001 o l’é stæto tra i vinçitoî do premmio letteräio Ignazio Buffa, stæto bandio da l’Academia Urbense de Oâ; do 2013 gh’é stæto assegnou o «Premio Stampa» do Commun de Tasciaieu; do 2014 o l’é resultou tra i finalisti do «Premio Nazionale di Narrativa Alpina – Alpini sempre». Tra o 2015 e o 2016 o l’à realizzou i documentäi filmæ San Marino, Insediamento dei Capitani Reggenti e La battaglia di Novi del 15 agosto 1799. E poexie do Benso, scrite inta parlâ de Carreuxo, son accheuggeite inte E föe do ferguò (2023) e son stæte inspiæ da l’idea de contribuî de sarvâ a memöia e a coltua de unna communitæ, che a-a giornâ d’ancheu a l’é tòsto scentâ; a-o de là de l’evidente interesse etnografico, no de ræo o Benso, con desgheugge o remescello di seu regòrdi, o l’arriva à unna vertadea intenscitæ lirica, da no trascuâ. Ne pâ che e poexie do Benso seggian lì à demostrâ comme fiña inta mente ciù struttuâ da-a consuetudine co-a sciensa, co-a tecnica, e co-o pensceo raçionale, ch’o l’à informou tutta a seu vitta, o l’arreste delongo un ligammo con l’infançia e co-e reixe, ch’o no se peu mai mette areo da unna banda, ma à un çerto momento o domanda de vegnî feua, a-o scoverto.

[1] Inta tradiçion do paise, o canto da çivettoa o l’annonçiava a mòrte de unna persoña (nòtta de l’autô).